CELEX: E2007J0006
Language: sk
Date: 2008-09-18
Title: Rozsudok Súdneho dvora z  5. marca 2008 vo veci E-6/07 — HOB vín ehf. a Faxaflóahafnir sf. (Prístavné poplatky – Poplatky, ktoré majú porovnateľný účinok ako clá – Vnútorné zdaňovanie – Voľný pohyb tovaru)

18.9.2008   
            
            
               SK
            
            
               Úradný vestník Európskej únie
            
            
               C 239/20
            
         
      ROZSUDOK SÚDNEHO DVORA
   
   z 5. marca 2008
   vo veci E-6/07
   HOB vín ehf. a Faxaflóahafnir sf.
   
      (Prístavné poplatky – Poplatky, ktoré majú porovnateľný účinok ako clá – Vnútorné zdaňovanie – Voľný pohyb tovaru)
   
   (2008/C 239/09)
   Vo veci E-6/07 medzi HOB vín ehf. a Faxaflóahafnir sf. – žiadosti predloženej Súdnemu dvoru Najvyšším súdom Islandu (Hæstiréttur Íslands) týkajúcej sa voľného pohybu tovaru v rámci EHP – súd v zložení: Henrik Bull, sudca-spravodajca, Carl Baudenbacher, predseda a Thorgeir Örlygsson, sudca, vyniesol dňa 5. marca 2008 rozsudok, ktorého podstatná časť znie takto:
   
               1.
            
            
               vyberanie poplatkov za prístavné služby, ktoré poskytuje partnerstvo vo vlastníctve niekoľkých obcí, spadá do pôsobnosti článku 14 Dohody o EHP, podľa ktorého možno posúdiť, či v oblasti, ktorú za bežných okolností obsluhujú tieto partnerské prístavy, existuje aj iný, alternatívny prístav;
            
         
               2.
            
            
               prístavný poplatok (ako ten, ktorý je predmetom tohto konania) nepredstavuje v zmysle článku 14 Dohody o EHP diskrimináciu dovážaných alkoholických nápojov vo vzťahu k domácim alkoholickým nápojom pokiaľ dôvodom výberu poplatku iba v prípade dovážaných alkoholických nápojov je preprava domácich alkoholických nápojov inak ako po mori, čím neexistuje potreba prístavných služieb, a pokiaľ orgán, ktorý stanovuje sadzbu za prístavné služby, nestanoví sadzbu za porovnateľné služby potrebné vo vzťahu k domácim alkoholickým nápojom.
               Aby takýto poplatok porušoval článok 14 Dohody o EHP diskrimináciou dovážaných alkoholických nápojov vo vzťahu k domácim alkoholickým nápojom, poplatok musí mať vplyv na príslušný trh, a to znížením potenciálnej spotreby dovážaných výrobkov v prospech konkurenčných domácich výrobkov.